CELEX: 
Language: lt
Date: 2021-09-28 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatoma socialinių išlaidų ataskaitų teikimo metodika ir taip papildomas Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               1.1. Bendroji informacija ir tikslas 
            
            
               COVID-19 pandemijos protrūkis padarė reikšmingą poveikį Europos Sąjungos ekonominei ir socialinei padėčiai. Dėl koronaviruso krizės sustojo šešerius metus vykęs teigiamas užimtumo augimo procesas – 2020 m. trečiąjį ketvirtį užimtas siekė 72,4 proc., o daugelio europiečių pragyvenimo šaltiniams ir užimtumo perspektyvoms iškilo pavojus. Negalima atmesti galimybės, kad kai kurie ekonomikos sektoriai nepajėgs visiškai atsitiesti po krizės, todėl ilguoju laikotarpiu gali padidėti nedarbas ir neaktyvumas, o tai neigiamai atsilieptų susijusiems asmenims ir visai ekonomikai, be to, būtų prarandami įgūdžiai. Ilgalaikio stigmatizuojančio poveikio rizika ypač didelė jaunesnėms kartoms. Kitaip nei kitais ekonominio nuosmukio laikotarpiais, kai sudėtingos ekonominės ir socialinės padėties poveikį galima šiek tiek sumažinti ilgiau mokantis, dėl COVID-19 krizės uždarius mokyklas ir plačiu mastu perėjus prie nuotolinio mokymo buvo sutrikdytas ir įgūdžių ugdymo procesas. Be to, socialinis ir sveikatos priežiūros sektoriai atsidūrė krizės epicentre, jiems ir toliau gresia pavojus ateityje patirti neigiamą poveikį. Tiesioginis krizės poveikis buvo mažinamas nacionaliniu ir ES lygmenimis įdiegtomis trumpalaikėmis priemonėmis, tačiau, siekiant atsigauti po šios krizės ir ateinančioms kartoms sukurti tvaresnę, konkurencingesnę, atsparesnę ir teisingesnę Europą, vidutinės trukmės ir ilgalaikiu laikotarpiu reikės didelių investicijų ir struktūrinių reformų. Siekdama įveikti šį išbandymą, Europos Sąjunga 2020 m. gruodžio mėn. priėmė Europos ekonomikos gaivinimo planą, kuris apima padidintą 2021–2027 m. daugiametę finansinę programą ir naują ekonomikos gaivinimo priemonių rinkinį „NextGenerationEU“. Taikant šias priemones bus galima panaudoti iš viso 1,85 trln. EUR (2018 m. kainomis), siekiant paremti valstybių narių pastangas įveikti krizę, suteikti postūmį ES ekonomikai ir ją nukreipti didesnio stabilumo ir atsparumo keliu. 
            
            
               2021 m. vasario mėn. priimtas Europos Parlamento ir Tarybos reglamentas (ES) 2021/241
                  1
               , kuriuo nustatoma ekonomikos gaivinimo ir atsparumo didinimo priemonė (toliau – EGADP reglamentas) – didžiausia priemonės „NextGenerationEU“ programa. Ekonomikos gaivinimo ir atsparumo didinimo priemonės (toliau – priemonė) biudžetą sudaro 672,5 mlrd. EUR, skirtų negrąžintinai finansinei ir paskolomis teikiamai paramai; šiomis lėšomis bus remiamos didelės apimties viešosios investicijos ir reformos, kurias valstybės narės įgyvendina siekdamos atsigauti po COVID-19 krizės ir kuriomis remiama Sąjungos ekonominė, socialinė ir teritorinė sanglauda. Vienas iš pagrindinių priemonės tikslų yra mažinti krizės socialinį ir ekonominį poveikį, ypač moterims, vaikams ir jaunimui. 
            
            
               Taikant priemonę visų pirma bus padedama valstybėms narėms įgyvendinti priemones pagal ES iniciatyvas užimtumo ir socialinėje srityse, ypač Rekomendaciją dėl veiksmingos aktyvios paramos užimtumui po COVID-19 sukeltos krizės (EASE)
                  2
               , Komunikatą dėl jaunimo užimtumo rėmimo
                  3
                ir Rekomendaciją „Tiltas į darbo rinką. Sustiprinta Jaunimo garantijų iniciatyva“
                  4
               , Rekomendaciją dėl profesinio rengimo ir mokymo siekiant tvaraus konkurencingumo, socialinio sąžiningumo ir atsparumo
                  5
               , Rekomendaciją dėl Europos vaiko garantijų sistemos
                  6
               , 2021–2030 m. neįgaliųjų teisių strategiją
                  7
               , Europos įgūdžių darbotvarkę, kuria siekiama tvaraus konkurencingumo, socialinio sąžiningumo ir atsparumo
                  8
               , Europos švietimo erdvę
                  9
                ir Skaitmeninio švietimo veiksmų planą
                  10
               , 2020–2025 m. ES kovos su rasizmu veiksmų planą
                  11
               , ES romų lygybės, įtraukties ir dalyvavimo strateginį planą
                  12
               , 2020–2025 m. lyčių lygybės strategiją
                  13
               , 2020–2025  m. LGBTIQ asmenų lygybės strategiją
                  14
               , Komunikatą dėl Europos sveikatos sąjungos kūrimo
                  15
               , ES vaistų strategiją
                  16
                ir Europos kovos su vėžiu planą
                  17
               . Todėl ja taip pat bus padedama siekti 2030 m. ES pagrindinių užimtumo, įgūdžių ir skurdo mažinimo tikslų, kuriems 2021 m. gegužės mėn. Porte įvykusiame socialinių reikalų aukščiausiojo lygio susitikime pritarė Europos vadovai, o 2021 m. birželio mėn. – Europos Vadovų Taryba.
            
            
               Priemone bus remiamos valstybių narių ekonomikos gaivinimo ir atsparumo didinimo planuose nurodytos reformos ir investicijos pagal visus EGADP reglamento ramsčius
                  18
               . Kai kuriomis iš tų reformų ir investicijų bus prisidedama prie Europos socialinių teisių ramsčio ir visų jo principų įgyvendinimo. Visų pirma tai pasakytina apie investicijas į žmogiškąjį kapitalą, pavyzdžiui, darbo jėgos kvalifikacijos kėlimą, perkvalifikavimą ir kvalifikacijos keitimą. Tai galėtų būti ir reformos, kuriomis siekiama didinti bedarbių integracijos programų veiksmingumą. Taikant priemonę taip pat bus remiamos reformos ir investicijos, skirtos socialinei ir teritorinei sanglaudai bei konvergencijai Sąjungoje didinti. Galiausiai, taikant priemonę bus siekiama užtikrinti, kad nauja europiečių karta nejustų nuolatinio krizės poveikio. Todėl ja taip pat bus remiamos reformos ir investicijos į prieigos ir galimybių vaikams ir jaunimui srityse, susijusiose su švietimu, sveikata, mityba, užimtumu ir būstu, suteikimą. Šiuos prioritetus atspindi trys iš šešių priemonės taikymo srities ramsčių, nustatytų EGADP reglamento 3 straipsnyje, būtent: socialinė ir teritorinė sanglauda; sveikata ir ekonominis, socialinis bei institucinis atsparumas ir naujai kartai, vaikams ir jaunimui skirtos politikos priemonės. 
            
            
               Siekiant užtikrinti, kad būtų tinkamai teikiamos ataskaitos apie priemonių, kurios apima socialinį aspektą, įgyvendinimą, 29 straipsnio 4 dalimi Komisijai suteikiami įgaliojimai priimti socialinių išlaidų, įskaitant išlaidų, skirtų vaikams ir jaunimui, ataskaitų teikimo metodiką. Socialinių išlaidų, įskaitant išlaidų, skirtų vaikams ir jaunimui, ataskaitų teikimo metodikos tikslas – užtikrinti, kad būtų skaidriai ir atskaitingai teikiama apibendrinta informacija apie pagal priemonę finansuojamas socialines išlaidas. 
            
            
               Be to, atsižvelgiant į tai, kad EGADP reglamente akcentuojamas lyčių lygybės klausimas, buvo laikoma, kad svarbu atskirai pranešti apie socialines išlaidas, susijusias su lyčių lygybės užtikrinimu. 
            
            
               Kiekviena į planus įtraukta reforma ir investicija, apimanti svarbų socialinį aspektą, bus susiejama su viena iš devynių socialinės politikos sričių, nurodytų šio reglamento priede. Šias socialinės politikos sritis turėtų apjungti keturios platesnės socialinės kategorijos, būtent: i) užimtumas ir įgūdžiai; ii) švietimas; iii) sveikata ir ilgalaikė priežiūra; iv) socialinės politikos priemonės. Be to, kiekviena socialinio pobūdžio priemonė, kuria skiriama dėmesio vaikams bei jaunimui ir lyčių lygybės klausimui, bus pažymima, kad būtų galima atskirai pranešti apie EGADP išlaidas, skirtas vaikams bei jaunimui ir lyčių lygybei. 
            
            
               Šiuo deleguotuoju reglamentu nustatoma socialinių išlaidų, įskaitant išlaidų, skirtų vaikams bei jaunimui ir lyčių lygybei (abu šie elementai įtraukiami į valstybių narių ekonomikos gaivinimo ir atsparumo didinimo planus), ataskaitų teikimo metodika.
            
            
               2.KONSULTACIJOS PRIEŠ PRIIMANT AKTĄ
            
            
               Laikydamasi 2016 m. Europos Parlamento, Tarybos ir Komisijos bendrojo susitarimo, Komisija dėl šio deleguotojo reglamento konsultavosi su valstybių narių ekspertais dviejuose posėdžiuose, kurie įvyko 2021 m. gegužės 28 d. ir 2021 m. liepos 14 d. Europos Parlamento ir Tarybos atstovai dalyvavo posėdyje kaip stebėtojai. Valstybių narių ekspertai pritarė siūlomai metodikai ir pateikė nemažai techninio pobūdžio pasiūlymų bei paprašė tam tikrų paaiškinimų. Ekspertai visų pirma teiravosi apie valstybių narių informavimo procesą Komisijai taikant šiuo deleguotuoju reglamentu nustatytą pagal priemonę finansuojamų socialinių išlaidų ataskaitų teikimo metodiką. 
            
            
               Laikantis Geresnio reglamentavimo gairių, šis deleguotasis reglamentas keturias savaites nuo 2021 m. liepos 28 d. iki rugpjūčio 25 d. buvo paskelbtas siekiant sužinoti suinteresuotųjų šalių nuomonę. Atsiliepimus pateikė šeši suinteresuotieji subjektai, daugiausia socialinės politikos srityje veikiančios NVO. Dauguma pastabų buvo susijusios su visomis devyniomis politikos sritimis, kurios buvo nustatytos siekiant palengvinti ekonomikos gaivinimo ir atsparumo didinimo planuose nurodytų priemonių, susijusių socialinėmis išlaidomis, žymėjimą. Pastabose tas politikos sritis buvo siūloma patikslinti, be to, kai kuriais atvejais buvo prašoma įtraukti papildomą tam tikrų tikslinių grupių žymėjimą.
            
            
               3.DELEGUOTOJO AKTO TEISINIAI ASPEKTAI
            
            
               Teisė priimti deleguotuosius aktus yra numatyta Reglamento (ES) 2021/241 29 straipsnio 4 dalies b punkte ir 30 straipsnio 2 dalyje.
            
            
               1 straipsnyje nustatoma socialinių išlaidų ataskaitų teikimo metodika. Ši metodika išsamiau apibūdinta šio deleguotojo reglamento priede.
            
            
               2 straipsnyje nustatoma deleguotojo reglamento įsigaliojimo data.
            
            
               KOMISIJOS DELEGUOTASIS REGLAMENTAS (ES) …/...
            
         
         
            
               2021 09 28
            
            
               kuriuo nustatoma socialinių išlaidų ataskaitų teikimo metodika ir taip papildomas Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į Europos Parlamento ir Tarybos reglamentą (ES) 2021/241, kuriuo nustatoma ekonomikos gaivinimo ir atsparumo didinimo priemonė
                  19
               , ypač į jo 29 straipsnio 4 dalies b punktą ir 33 straipsnį,
            
            
               kadangi:
            
            
               (1)ekonomikos gaivinimo ir atsparumo didinimo priemonės (toliau – priemonės) tikslas yra teikti veiksmingą ir svarią finansinę paramą, kad būtų paspartintas tvarių reformų ir susijusių viešųjų investicijų įgyvendinimas valstybėse narėse. Priemonė naudojama kaip specialus instrumentas, kuriuo mažinamas COVID-19 krizės neigiamas socialinis ir ekonominis poveikis ir neigiami padariniai Sąjungoje; 
            
            
               (2)ja remiamas ekonomikos bei socialinis atsigavimas ir, be kita ko, padedama kovoti su skurdu, nelygybe, spręsti nedarbo problemą, kurti aukštos kokybės stabilias darbo vietas, didinti sveikatos priežiūros pajėgumus ir kurti naujai kartai skirtas geresnes politikos priemones, įskaitant švietimo ir mokymo sričių; 
            
            
               (3)taikant priemonę visų pirma bus padedama valstybėms narėms įgyvendinti priemones pagal Europos socialinių teisių ramstį, taip pat pagal ES iniciatyvas užimtumo, švietimo, sveikatos ir socialinėse srityse, ypač Europos socialinių teisių ramsčio veiksmų planą
                  20
               , Rekomendaciją dėl veiksmingos aktyvios paramos užimtumui po COVID-19 sukeltos krizės (EASE)
                  21
               , Komunikatą dėl jaunimo užimtumo rėmimo
                  22
                ir Rekomendaciją „Tiltas į darbo rinką. Sustiprinta Jaunimo garantijų iniciatyva“
                  23
               , Rekomendaciją dėl profesinio rengimo ir mokymo siekiant tvaraus konkurencingumo, socialinio sąžiningumo ir atsparumo
                  24
               , Rekomendaciją dėl Europos vaiko garantijų sistemos
                  25
               , 2021–2030 m. neįgaliųjų teisių strategiją
                  26
               , Europos įgūdžių darbotvarkę, kuria siekiama tvaraus konkurencingumo, socialinio sąžiningumo ir atsparumo
                  27
               , Europos švietimo erdvę
                  28
                ir Skaitmeninio švietimo veiksmų planą
                  29
               , 2020–2025 m. ES kovos su rasizmu veiksmų planą
                  30
               , ES romų lygybės, įtraukties ir dalyvavimo strateginį planą
                  31
               , 2020–2025 m. lyčių lygybės strategiją
                  32
               , 2020–2025  m. LGBTIQ asmenų lygybės strategiją
                  33
               , Komunikatą dėl Europos sveikatos sąjungos kūrimo
                  34
               , ES vaistų strategiją
                  35
                ir Europos kovos su vėžiu planą
                  36
               ;
            
            
               (4)atsižvelgiant į tai, svarbu gebėti teikti ataskaitas apie pagal priemonę finansuojamas reformas ir investicijas, kurios apima socialinį aspektą. Pagal Reglamento (ES) 2021/241 29 straipsnio 4 dalies b punktą Komisija turi apibrėžti pagal priemonę numatytų socialinių išlaidų, įskaitant išlaidų, skirtų vaikams ir jaunimui, ataskaitų teikimo metodiką; 
            
            
               (5)pagal Reglamento (ES) 2021/241 31 straipsnio 3 dalies c punktą Komisijos metinėje ataskaitoje Europos Parlamentui ir Tarybai turėtų būti pateikiama informacija apie išlaidas, kurios pagal priemonę finansuojamos pagal to reglamento 3 straipsnyje nurodytus šešis ramsčius, apimant socialines išlaidas, įskaitant išlaidas, skirtas vaikams ir jaunimui;
            
            
               (6)metodika turėtų apimti du veiksmus: pirma, Komisija, prireikus pasikonsultavusi su atitinkama valstybe nare, turėtų susieti kiekvieną į tos valstybės narės ekonomikos gaivinimo ir atsparumo didinimo planą įtrauktą reformą ir investiciją, apimančią svarbų socialinį aspektą, su viena iš devynių socialinės politikos sričių, kurios priskiriamos keturioms platesnėms socialinėms kategorijoms, nustatytoms priede; antra, kiekviena socialinio pobūdžio priemonė, kurią taikant skiriama dėmesio vaikams bei jaunimui ir lyčių lygybei, kadangi Reglamente (ES) 2021/241 akcentuojamas lyčių lygybės klausimas, turėtų būti pažymima, kad būtų galima atskirai pranešti apie išlaidas, skirtas atitinkamai vaikams bei jaunimui ir lyčių lygybei;
            
            
               (7)atsižvelgiant į tai, kad socialinių išlaidų metodika turėtų būti parengta naudoti nuo 2021 m. gruodžio 31 d., ir siekiant užtikrinti greitą šiuo reglamentu numatytų priemonių taikymą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje, 
            
            
            
               PRIĖMĖ ŠĮ REGLAMENTĄ:
            
            
               1 straipsnis 
               Metodikos nustatymas
            
            
               1.Pagal priemonę finansuojamų socialinių išlaidų, įskaitant išlaidas, skirtas vaikams bei jaunimui ir lyčių lygybei, ataskaitų teikimo metodika grindžiama numatomomis išlaidomis, pateikiamomis patvirtintuose ekonomikos gaivinimo ir atsparumo didinimo planuose, ir 2, 3 bei 4 dalyse nustatytais veiksmais. 
            
            
               2.Reformos ir investicijos, apimančios svarbų socialinį aspektą, susiejamos su viena iš devynių socialinės politikos sričių, kurios nustatytos priede. Kiekviena socialinės politikos sritis susiejama su platesne socialine kategorija. Reforma ar investicija gali būti susieta tik su viena socialinės politikos sritimi, taigi, su viena socialine kategorija.
            
            
               3.Kiekviena socialinio pobūdžio priemonė, kurią taikant skiriama dėmesio vaikams bei jaunimui, pažymima, kad paskui būtų galima atskirai pranešti apie pagal priemonę finansuojamas išlaidas vaikams ir jaunimui.
            
            
               4.Kiekviena socialinio pobūdžio priemonė, kurią taikant skiriama dėmesio lyčių lygybei, pažymima, kad paskui būtų galima atskirai pranešti apie pagal priemonę finansuojamas išlaidas lyčių lygybei.
            
         
         
            
               5.Socialinės politikos sritys bei socialinės kategorijos ir žymos, kuriomis pažymimos socialinio pobūdžio priemonės, kurias taikant skiriama dėmesio vaikams bei jaunimui ir lyčių lygybei, kaip nurodyta 2, 3 ir 4 dalyse, nustatytos priede.
            
            
               6.Komisija šią metodiką taiko rengdama metinę ataskaitą, nurodytą Reglamento (ES) 2021/241 31 straipsnio 3 dalyje, kad pateiktų informaciją apie pagal priemonę finansuojamas socialines išlaidas, įskaitant išlaidas, skirtas vaikams bei jaunimui ir lyčių lygybei. 
            
            
               2 straipsnis 
               Įsigaliojimas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 09 28
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        2021 m. vasario 12 d. Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė (OL L 57, 2021 2 18, p. 17).
               
               
                  
                     (2)
                  
                        2021 m. kovo 4 d. Komisijos rekomendacija (ES) 2021/402 dėl veiksmingos aktyvios paramos užimtumui po COVID-19 sukeltos krizės (EASE) (C(2021) 1372 final).
               
               
                  
                     (3)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui. „Jaunimo užimtumo rėmimas. Tiltas jaunai kartai į darbo rinką“ (COM(2020) 276 final, 2020 07 01).
               
               
                  
                     (4)
                  
                        2020 m. spalio 30 d. Tarybos rekomendacija „Tiltas į darbo rinką. Sustiprinta Jaunimo garantijų iniciatyva“, kuria pakeičiama 2013 m. balandžio 22 d. Tarybos rekomendacija dėl Jaunimo garantijų iniciatyvos nustatymo (2020/C 372/01).
               
               
                  
                     (5)
                  
                        2020 m. gruodžio 2 d. Tarybos rekomendacija dėl profesinio rengimo ir mokymo siekiant tvaraus konkurencingumo, socialinio sąžiningumo ir atsparumo (2020/C 417/01).
               
               
                  
                     (6)
                  
                        Laukiama, kol priims Taryba (COM(2021) 137 final, 2021 03 24).
               
               
                  
                     (7)
                  
                        (COM(2021) 101 final, 2021 03 03).
               
               
                  
                     (8)
                  
                        (COM(2020) 274 final, 2020 07 01). 
               
               
                  
                     (9)
                  
                        Tarybos rezoliucija dėl Europos bendradarbiavimo švietimo ir mokymo srityje strateginės programos siekiant sukurti Europos švietimo erdvę ir imtis veiksmų vėlesniu laikotarpiu (2021–2030 m.) (2021/C 66/01).
               
               
                  
                     (10)
                  
                        (COM(2020) 624 final, 2020 09 30). 
               
               
                  
                     (11)
                  
                        (COM(2020) 565 final, 2020 09 18).
               
               
                  
                     (12)
                  
                        (COM(2020) 620 final, 2020 10 07).
               
               
                  
                     (13)
                  
                        (COM(2020) 152 final, 2020 03 05).
               
               
                  
                     (14)
                  
                        (COM(2020) 698 final, 2020 11 12).
               
               
                  
                     (15)
                  
                        (COM(2020) 724 final, 2020 11 11).
               
               
                  
                     (16)
                  
                        (COM(2020) 761 final, 2020 11 25).
               
               
                  
                     (17)
                  
                        (COM(2021) 44 final, 2021 02 03).
               
               
                  
                     (18)
                  
                        Pagal Reglamento (ES) 2021/241 3 straipsnį priemonės taikymo sritis yra suskirstyta į šešis ramsčius: žalioji pertvarka; skaitmeninė transformacija; pažangus, tvarus ir integracinis augimas, įskaitant ekonominę sanglaudą, darbo vietų kūrimą, našumą, konkurencingumą, mokslinius tyrimus, plėtrą ir inovacijas, ir gerai veikianti vidaus rinka su stipriomis MVĮ; socialinė ir teritorinė sanglauda; sveikata ir ekonominis, socialinis bei institucinis atsparumas, siekiant, be kita ko, gerinti pasirengimą krizėms ir didinti reagavimo į krizes pajėgumus; naujai kartai, vaikams ir jaunimui skirtos politikos priemonės, kaip antai švietimas ir įgūdžiai.
               
               
                  
                     (19)
                  
                        2021 m. vasario 12 d. Europos Parlamento ir Tarybos reglamentas (ES) 2021/241, kuriuo nustatoma ekonomikos gaivinimo ir atsparumo didinimo priemonė (OL L 57, 2021 2 18, p. 17). 
               
               
                  
                     (20)
                  
                        (COM(2021) 102 final, 2021 03 04).
               
               
                  
                     (21)
                  
                        2021 m. kovo 4 d. Komisijos rekomendacija (ES) 2021/402 dėl veiksmingos aktyvios paramos užimtumui po COVID-19 sukeltos krizės (EASE) (C(2021) 1372 final).
               
               
                  
                     (22)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui. „Jaunimo užimtumo rėmimas. Tiltas jaunai kartai į darbo rinką“ (COM(2020) 276 final, 2020 07 01).
               
               
                  
                     (23)
                  
                        2020 m. spalio 30 d. Tarybos rekomendacija „Tiltas į darbo rinką. Sustiprinta Jaunimo garantijų iniciatyva“, kuria pakeičiama 2013 m. balandžio 22 d. Tarybos rekomendacija dėl Jaunimo garantijų iniciatyvos nustatymo (2020/C 372/01).
               
               
                  
                     (24)
                  
                        2020 m. gruodžio 2 d. Tarybos rekomendacija dėl profesinio rengimo ir mokymo siekiant tvaraus konkurencingumo, socialinio sąžiningumo ir atsparumo (2020/C 417/01).
               
               
                  
                     (25)
                  
                        Laukiama, kol priims Taryba (COM(2021) 137 final, 2021 03 24).
               
               
                  
                     (26)
                  
                        (COM(2021) 101 final, 2021 03 03).
               
               
                  
                     (27)
                  
                        (COM(2020) 274 final, 2020 07 01). 
               
               
                  
                     (28)
                  
                        Tarybos rezoliucija dėl Europos bendradarbiavimo švietimo ir mokymo srityje strateginės programos siekiant sukurti Europos švietimo erdvę ir imtis veiksmų vėlesniu laikotarpiu (2021–2030 m.) (2021/C 66/01).
               
               
                  
                     (29)
                  
                        (COM(2020) 624 final, 2020 09 30). 
               
               
                  
                     (30)
                  
                        (COM(2020) 565 final, 2020 09 18).
               
               
                  
                     (31)
                  
                        (COM(2020) 620 final, 2020 10 07).
               
               
                  
                     (32)
                  
                        (COM(2020) 152 final, 2020 03 05).
               
               
                  
                     (33)
                  
                        (COM(2020) 698 final, 2020 11 12).
               
               
                  
                     (34)
                  
                        (COM(2020) 724 final, 2020 11 11).
               
               
                  
                     (35)
                  
                        (COM(2020) 761 final, 2020 11 25).
               
               
                  
                     (36)
                  
                        (COM(2021) 44 final, 2021 02 03).
               
            
      
    ---documentbreak--- 
      
         
         
            
               PRIEDAS  
               Socialinių išlaidų, įskaitant išlaidų, skirtų vaikams bei jaunimui ir lyčių lygybei, ataskaitų teikimo metodika
            
            
               1. Komisija susieja kiekvieną priemonę, apimančią svarbų socialinį aspektą, su viena iš toliau nurodytų devynių socialinės politikos sričių: 
            
            
                     
                        Devynios politikos sritys pagal keturias pagrindines socialines kategorijas
                     
                  
               
                     
                        Socialinė kategorija „Užimtumas ir įgūdžiai“
                     
                  
               
                     
                        1. Suaugusiųjų mokymasis, įskaitant tęstinį profesinį rengimą ir mokymą; įgūdžių pripažinimas ir patvirtinimas
                     
                  
               
                     
                        2. Užimtumo rėmimas ir darbo vietų kūrimas, įskaitant įdarbinimo paskatas ir paskatas keisti darbą bei paramą savarankiškai veiklai
                     
                  
               
                     
                        3. Darbo rinkos institucijų, įskaitant infrastruktūros, užimtumo tarnybų ir įgūdžių poreikio prognozavimo tarnybų bei darbo inspekcijų, modernizavimas; užimtumo apsauga ir organizavimas; socialinis dialogas ir darbo užmokesčio nustatymo mechanizmas; darbo vietų pritaikymas 
                     
                  
               
                     
                        Socialinė kategorija „Švietimas ir vaikų priežiūra“
                     
                  
               
                     
                        4. Ikimokyklinis ugdymas ir priežiūra: pasiekiamumas, įperkamumas, kokybė ir įtraukumas, įskaitant skaitmenizaciją ir infrastruktūrą 
                     
                  
               
                     
                        5. Bendrasis lavinimas, profesinis rengimas ir aukštasis mokslas: pasiekiamumas, įperkamumas, kokybė ir įtraukumas, įskaitant skaitmenizaciją ir infrastruktūrą
                     
                  
               
                     
                        Socialinė kategorija „Sveikata ir ilgalaikė priežiūra“
                     
                  
               
                     
                        6. Sveikatos priežiūra: atsparumas, tvarumas, adekvatumas, prieinamumas, pasiekiamumas, įperkamumas ir kokybė, įskaitant skaitmenizaciją ir infrastruktūrą
                     
                  
               
                     
                        7. Ilgalaikė priežiūra: atsparumas, tvarumas, adekvatumas, prieinamumas, pasiekiamumas, įperkamumas ir kokybė, įskaitant skaitmenizaciją ir infrastruktūrą
                     
                  
               
                     
                        Socialinė kategorija „Socialinės politikos priemonės“
                     
                  
               
                     
                        8. Socialinis būstas ir kita socialinė infrastruktūra 
                     
                  
               
                     
                        9. Socialinė apsauga, įskaitant socialines paslaugas ir pažeidžiamų grupių integraciją
                     
                  
               
            
               2. Kiekvieną socialinio pobūdžio priemonę, kurią taikant skiriama dėmesio vaikams ir jaunimui, Komisija pažymi žyma, kad būtų galima atskirai pranešti apie pagal priemonę finansuojamas išlaidas, skirtas vaikams ir jaunimui.
            
            
               3. Kiekvieną socialinio pobūdžio priemonę, kurią taikant skiriama dėmesio lyčių lygybei, Komisija pažymi žyma, kad būtų galima atskirai pranešti apie pagal priemonę finansuojamas išlaidas, skirtas lyčių lygybei.